KOMMISSIONENS FORORDNING (EF) Nr. 546/2000
af 14. marts 2000
om ændring af forordning (EF) nr. 2367/1999 om åbning af forebyggende destillation som omhandlet i artikel 38 i Rådets forordning (EØF) nr. 822/87 for produktionsåret 1999/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 38, stk. 5, og
ud fra følgende betragtninger:
(1) Ved forordning (EF) nr. 2367/1999(3), ændret ved forordning (EF) nr. 286/2000(4), blev der åbnet for forebyggende destillation som omhandlet i artikel 38 i forordning (EØF) nr. 822/87.
(2) De endelige oplysninger om disponible mængder i indeværende produktionsår er nu kendt. Den samlede foreløbige mængde for EF bør ændres i forhold til oplysningerne, idet mængden forhøjes fra 10 til 12 mio. hl bordvin. Fordelingen af mængden på produktionsområder bør derfor justeres.
(3) Med henblik på en korrekt administrativ forvaltning af foranstaltningen bør denne forordning anvendes fra meddelelsesdatoen i artikel 1, stk. 5, i forordning (EF) nr. 2367/1999.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 2367/1999 foretages følgende ændringer:
1) I artikel 1, stk. 1 og 5, ændres 10 mio. hl til 12 mio. hl.
2) Tabellen i artikel 1, stk. 1, andet afsnit, erstattes af nedenstående tabel:
TABELPOSITION ".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 24. februar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. marts 2000.